Ľuľkovité

Ľuľkovité ( Solanaceae) je čeľaď z radu ľuľkotvaré (Solanales) patriaceho medzi pravé dvojklíčnolistové rastlinyPozri napr. Systém APG IV.

Typický je pre ňu obsah alkaloidov, ktorý spôsobuje jedovatosť takmer všetkých druhov.

Staršie zaradenie v systéme 
V minulosti sa táto čeľaď v závislosti od autora daného textu niekedy zaraďovala do niektorého z týchto radov:VANČUROVÁ, R. et al. Poľnohospodárska botanika - Systematika rastlín. 1968. S. 321, 333, 340Gustáv Kazimír Zechenter-Laskomerský. Dačo o zemiakochNOVACKÝ, J. M. Slovenská botanická nomenklatúra. 1954. S. 115, 125
 krtičníkotvaré/krtičníkokveté (Scrophulariales);
 pupencotvaré/pupencokveté (Convolulales);
 vojnovkotvaré/vojnovkokveté (Polemoniales);
 rúrkokveté/trúbkokveté S. 63/cievokvetné (Tubiflorae).

 Stavba tela 
Do tejto čeľade patria byliny, kry a stromy s prevažne jednoduchými listami a kvetmi päťpočetnými, jednotlivými alebo zostavenými do rôznych okolíkatých súkvetí, so zrastenými korunnými lupienkami a najčastejším kvetným vzorcom ☿ * K(5) C(5) A5 G(2). Plodom je bobuľa alebo tobolka.

 Zástupcovia 
 Divorastúce na Slovensku 
V slovenskej prírode sú najvýznamnejšími druhmi čeľade ľuľok čierny (Solanum nigrum), ľuľok sladkohorký (Solanum dulcamara), blen čierny (Hyoscyamus niger), durman obyčajný (Datura stramonium), ľuľkovec zlomocný (Atropa belladonna) a skopólia kranská (Scopolia carniolica). Inváznym druhom je kustovnica cudzia. Všetky tieto druhy sú viac alebo menej jedovaté, patria sem dokonca niektoré z najjedovatejších rastlín u nás (ľuľkovec).

 Hospodársky významné 
Medzi ľuľkovité patrí mnoho hospodársky významných rastlín, predovšetkým pre potravinársky a farmaceutický priemysel. Alkaloidy ľuľkovitých (atropín, hyoscyamín, skopolamín...) sa používajú ako súčasť viacerých významných liečiv. V potravinárstve majú význam predovšetkým paprika ročná, rajčiak jedlý, ľuľok zemiakový, tabak virgínsky, machovka čerešňová a ľuľok baklažánový. Pre okrasu sa pestuje petúnka hybridná.

 Zoznam rodov 

Alkekengi
Anisodus
Athenaea
Anthocercis
Anthotroche
Atrichodendron
Atropa (ľuľkovec)
Atropanthe
Benthamiella
Bouchetia
Brachistus
Browallia
Brugmansia
Brunfelsia (brunfelzia)
Calibrachoa
Calliphysalis
Capsicophysalis
Capsicum (paprika)
Cestrum (kladivník)
Chamaesaracha
Coeloneurum
Combera
Crenidium
Cuatresia
Cyphanthera
Darcyanthus
Datura (durman)
Deprea
Discopodium
Duboisia (duboizia)
Duckeodendron
Dunalia
Dyssochroma
EriolarynxEspadaea
Exodeconus
Fabiana (fabiana)
Goetzea
Grammosolen
Hawkesiophyton
Henoonia
Heteranthia
Hunzikeria
Hyoscyamus (blen)
Iochroma (fialkovec)
Jaborosa
Jaltomata
Juanulloa
Latua
Leptoglossis
Leucophysalis
Lycianthes
Lycium (kustovnica)
Mandragora (mandragora)
Markea
Melananthus
Merinthopodium
Metternichia
Nectouxia
Nicandra (nikandra)
Nicotiana (tabak)
Nierembergia
Nolana (nolana)
Nothocestrum
Oryctes
Pantacantha
Pauia
Petunia (petúnka/staršie:petúnia)Physalis (machovka)
Physochlaina
Plowmania
Poortmannia
Protoschwenkia
Przewalskia
Quincula
Reyesia
Salpichroa
Salpiglossis (jazylka)
Saracha
Schizanthus (schizant)
Schraderanthus
Schultesianthus
Schwenckia
Sclerophylax
Scopolia (skopólia)
Sessea
Solandra
Solanum (ľuľok) (vrátane Cyphomandra (rajčiakovec) a Lycopersicum (rajčiak))
Streptosolen
Symonanthus
Trianaea
Trompettia
Trozelia
Tsoala
Tubocapsicum
Tzeltalia
Vassobia
Vestia
Withania
Witheringia

 Referencie 

 Iné projekty